﻿1 
 
Matei Basarab – Domnitorul care a ctitorit cele mai 
multe biserici şi mănăstiri fortificate 
 
de Comnf. Univ. dr. George V Grigore 
 
Într-o vreme în care Imperiul Otoman interzicea construcția de 
cetăți sau fortificații pe teritoriul Țării Românești, spre a nu apare o 
luptă susținută de apărare în cazul unui atac destinat cuceririi acestor 
teritorii, domnitorul Matei Basarab ridica biserici și mănăstiri 
fortificate. A fost o formă de ocolire a ordinului imperial și de crearea 
a unor posibile baze întărite de rezistență. Matei Basarab (uneori 
cunoscut ca și Matei Brâncoveanu, n. 1580, Brâncoveni – d. 9 
aprilie1654) a fost domnulȚării Românești între anii 1632 și 1654. 
Domnia sa a fost marcată de dese confruntări cu Vasile Lupu, domnul 
Moldovei. Pe plan cultural, Matei Basarab a ctitorit și a refăcut o 
seamă de lăcașuri de cult. Prin bunicul său, Vâslan din Caracal, Matei 
din Brâncoveni (sau Brâncoveanu) descindea din puternica familie a 
boierilorCraiovești. Această origine i-a justificat, de altfel, adoptarea 
numelui de „Basarab” imediat după urcarea pe tron, considerându-se 
nepot al lui Neagoe Basarab și deci urmașul acestuia. Era fiul lui 
„Danciul din Brâncoveni” (județul Olt), fost mare vornic, în timpul 
domniilor lui Ștefan Surdul (1591 - 1592) și Alexandru al III-lea cel 
Rău (1592 - 1593) și oștean al lui Mihai Viteazul, căzut în bătalia de 
la Șelimbăr și înmormântat la Alba Iulia. Mama lui a fost jupâneasa 
Stanca, tot din Brâncoveni. Matei Basarab a fost, la rândul lui, căpitan 
în oastea lui Mihai Viteazul, comandant al detașamentelor oamenilor 
liberi și breslașilor din Craiova. Matei Basarab a fost căsătorit cu 
Elena Năsturel (prenume ortografiat și Elina), a patra fiică a marelui 
logofăt Radu Năsturel din Fierăști (Hierăști) și sora lui Udriște 
Năsturel.Încă din timpul domniei lui Leon Tomșa a încercat să ia 

tronul cu ajutorul lui Rakoczy I al Transilvaniei (1630). Agitația din 
țară a crescut și mai mult sub următorul domnitor Radu Iliaș (1632), 
până ce Poarta, luând în considerare și darurile făcute personal de 
Matei, îi încredințează tronul cu toată împotrivirea intrigilor grecești 
manevrate mai ales de bogătașul Celebi Curt (martie1633). Menține 
pacea cu Turcia, încheie pact de alianță și prietenie cu Gheorghe 
Rákóczi I (1635), precum și cu Sfântul Imperiu Roman, Polonia și 
Veneția (1636, 1637, 1639). Vasile Lupu, domnitorul Moldovei, a tot 
încercat în mod repetat să-l detroneze pe voievodul muntean, 
servindu-se de intrigi, denunțuri la Poarta otomană și atacuri militare. 
Corupând pe câțiva înalți dregători turci, profitând de problemele 
externe ale Imperiului Otoman, Lupu a reușit să obțină prin intrigi 
detronarea de către sultan a lui Matei. În replică, acesta i-a putut 
câștiga de partea sa pe demnitarii otomani, de la care a obținut 
executarea dregătorilor care îl sprijiniseră pe domnitorul Moldovei, iar 
pe de altă parte a respins atacurile armate ale lui Vasile Lupu la 
Focșani (noiembrie1637) și la Ojogeni, pe Prahova (decembrie1639). 
Lupu, pierzându-l pe fiul său Ioan, căruia voia să-i lase domnia 
Moldovei, el însuși intenționând să o ia pe a Munteniei, se împacă cu 
Matei, prin mitropolitul său Varlaam (1644). În semn de pace, fiecare 
voievod zidește câte o mănăstire în țara celuilalt (mănăstirea Stela în 
Târgoviște și mănăstirea Sovejala Putna). Împăcarea însă nu ținut 
mult. Lupu intră într-un nou conflict cu Matei (1650) și-l amenință cu 
invazia în momentul în care acesta se îmbolnăvise (1652). Însă 
bătrânul Basarab, în alianță cu Gheorghe Rákóczi al II-lea, îl ajută pe 
pretendentul Gheorghe Ștefan să-l detroneze pe Vasile Lupu 
(aprilie1653). Lupu izbutește, împreună cu ginerele său cazacul 
Timuș, să-l alunge pe Gheorghe Ștefan în Muntenia și se îndreaptă 
asupra lui Basarab, însă la Finta, pe Ialomița e bătut (mai1653) și 
pierde pentru totdeauna tronul Moldovei. Matei Basarab nu s-a 
bucurat multă vreme de liniște deplină. Bătrânețea și o rană căpătată la 
Finta, o răscoală a seimenilor (lefegii străini) și a dorobanților, i-au 
grăbit sfârșitul. A fost înmormântat la Târgoviște, de unde a fost mutat 

în 1658 la ctitoria sa - Mănăstirea Arnota - de către un sobor de preoți, 
în frunte cu patriarhul Macarie al Antiohiei și secretarul acestuia, 
cărturarul Paul de Alep, care se aflau atunci în Țara 
Românească.Epoca lui Matei Basarab a fost una de înflorire culturală, 
de închegare a unei școli artistice, fără de care „explozia” 
brâncovenească ce a urmat nu ar fi fost posibilă. A fost un adevarat 
„Mecena”,un protector al culturii, sprijinitor al ortodoxiei, militând 
pentru păstrarea nealterată a tradiției ortodoxe. Toate aceste însușiri 
ale sale, vor contribui la consacrarea suveranului ca cel mai mare 
ctitor ortodox al poporului român, un adevarat patron al bisericii. 
Mitropolia Țării Românești beneficiază de danii de sate și imunități 
fiscale si de sprijinul domniei pentru refacerea bisericilor. În 1645 
domnitorul Matei Basarab a plătit taxele pentru întreg muntele Athos. 
Matei Basarab a fost cel care a adus o contribuție majoră în înlocuirea 
limbii slavone cu cea românească, în viața oficială, religioasă și civilă. 
El a introdus prima legislație scrisă: „Pravila mică” (tipărită la 
mănăstirea Govora, 1640), care a fost tradusă din limba slavonă de 
către Moxa, precum și „Îndreptarea legii” (Târgoviște, 
1652).Organizarea armatei a beneficiat de o atenție specială din partea 
voievodului, efectivele acesteia ajungând la 40.000 de ostași. 
Totodată, Matei Basarab dispune construirea unor noi fortificații. De 
remarcat rămân și cele 3 războaie câștigate împotriva domnului 
Moldovei, Vasile Lupu, care se încăpățâna să revenidice tronul lui 
Matei Basarab. Tot Matei Basarab (1632-1654) a fost inițiatorul și 
comandantul general al Ligii antiotomane, constituită din Țările 
Române, Polonia și Rusia. Cel care a fundamentat ideologic doctrina 
poporului român a fost savantul domnitor al Moldovei, Dimitrie 
Cantemir (1693, 1710-1711), membru al Academiei din Berlin. Liga 
antiotomană a eșuat în cele din urmă din cauza lipsei de coordonare. 
Lunga domnie a lui Matei Basarab a fost o epocă de fervoare 
religioasă și dezvoltare culturală așa cum o arată numărul foarte mare 
de ctitorii voievodale și boierești. Matei Basarab a ridicat de la temelie 
46 de biserici, la care se adaugă refacerea multor altora, atât în țară, 

cât și la Muntele Athos, precum și pe teritoriul actualei Bulgarii, la 
Vidin și la Șistov. Dacă Ștefan cel Mare a zidit 45 de biserici și 
mănăstiri, Matei Basarab a zidit 46, atestate documentar, fiind astfel 
cel mai de seamă ctitor bisericesc al neamului românesc (conform lui 
C. C. Giurescu). Printre altele, a reconstruit Episcopia Buzăului, 
„după ce mai întâiu au dărâmat din temelie pre cea veche, făcută de 
strămoșii săi, arsă și stricată de năvălirile varvaricești”, așa cum scria 
un cronicar al vremii.Dar cea mai cunoscută dintre ctitoriile lui Matei 
Basarab rămâne Mănăstirea Arnota (din actualul județ Vâlcea), 
ridicată între anii 1633-1636, pe locul unui lăcaș de cult mai vechi. 
Biserica mănăstirii a fost pictată de Stroe din Târgoviște. Pe lângă 
temele religioase tradiționale sunt de remarcat portretele votive ale 
ctitorilor (Matei Basarab și Doamna Elina), din pronaos, precum și o 
remarcabilă decorație florală în locurile libere dintre medalioane. 
Portretul lui Matei Basarab, înfățișat bătrân, cu părul alb, este 
considerat unul dintre cele mai frumoase portrete de voievozi români 
care s-au păstrat până în zilele noastre. Tot la Mănăstirea Arnota se 
află și mormântul lui Matei Basarab, precum și cel al Doamnei Elina, 
soția voievodului. A terminat de asemenea construcția Mănăstirii 
„Sfinții Voievozi” din Slobozia, care a fost sfințită în anul 1634 de 
patriarhul Chiril Lukaris, în prezența domnului Matei Basarab.  
Deşi o legendă spune că Ştefan cel Mare a construit câte o 
biserică după fiecare luptă purtată, există acest domnitor român care îl 
detronează când vine vorba de zidirea de lăcaşuri sfinte. Numărul 
exact al bisericilor şi mănăstirilor ridicate de Matei Basarab nu se 
cunoaşte cu certitudine, dar există voci care vehiculează chiar un 
număr de 150. Unul dintre specialiştii care au studiat viaţa 
domnitorului Matei Basarab este directorul Direcţiei de Cultură 
Vâlcea, prof.dr. Florin Epure, a cărui teză de doctorat s-a numit 
„Ctitoriile lui Matei Basarab din Oltenia”. „Matei Basarab a zidit mai 
multe lăcaşuri sfinte, în Ţara Românească, decât oricare alt domnitor. 
Istoricul Constantin C. Giurescu l-a numit, pe bună dreptate, „cel mai 

mare ctitor al neamului nostru“. Călătorul sirian Paul de Alep este 
încredinţat că domnitorul a înălţat 150 de biserici, luând în 
considerare, desigur, şi celelalte ctitorii ridicate în acea perioadă de 
cler sau boierime. „Această cifră poate părea exagerată, însă cei mai 
mulţi istorici consideră că voievodul a ridicat din temelie peste 
treizeci de biserici la care se adaugă refacerea multor altora, atât în 
ţară, cât şi la Muntele Athos, la sud de Dunăre, în Ardeal şi 
Moldova”, explică prof. dr. Florin Epure. Alte voci susţin că dacă 
Ştefan cel Mare a zidit 45 de biserici şi mănăstiri, în cazul lui Matei 
Basarab este vorba de 46, toate acestea fiind atestate documentar. În 
fapt, numărul este discutabil şi în cazul unuia şi în cazul celuilalt 
domnitor.  Cei mai mulţi specialişti înclină să creadă că în cazul lui 
Matei Basarab se poate afirma că a construit de la zero şi a refăcut 126 
de monumente, printre care zeci de biserici sau mănăstiri, cu mult 
peste Ştefan cel Mare. Această variantă o regăsim şi în Enciclopedia 
Oraşului Târgovişte, în care se precizează că Matei Basarab a fost 
domnitorul român cu cea mai amplă activitate culturală, care a ctitorit 
46 de biserici sau mănăstiri. Cu certitudine se ştie că din cele 116 
danii ale lui Matei Basarab, confirmate documentar, 87 au fost dăruite 
bisericilor şi mănăstirilor. Aminteam că pe lângă zecile de biserici 
ridicate din temelie, a contribuit şi la refacerea altora - atât în Ţara 
Românească, Moldova şi Transilvania, dar şi la Muntele Athos ori la 
sud de Dunăre (teritoriu al Geților sudici), în perioada în care a 
domnit timp de 22 de ani „pe tronul Basarabilor” dovedindu-se „un 
protector al culturii şi limbii române şi un mare sprijinitor al 
Bisericii”, dar şi un „adevărat păstor şi domn părinte”, după cum avea 
să-l descrie istoricul Nicolae Iorga. „Vasta operă ctitoricească a 
epocii lui Matei Basarab nu s-a rezumat doar la ridicarea unor 
construcţii noi, ci şi la repararea sau amplificarea celor existente, 
deteriorate de catastrofalul cutremur din iulie 1628 sau de lipsa de 
îngrijire”. În această vreme „întreaga ţară apărea ca un şantier vast, 
în care toate vechile monumente căpătau o haină nouă“, după cum 
preciza şi Nicolae Stoicescu în lucrarea dedicată marelui domnitor”, 

ne mai lămureşte şeful de la Cultura vâlceană. Matei Basarab a înălţat 
în Moldova - Soveja sau „Dobromira” şi în Transilvania - biserica de 
la Porceşti - Turnu Roşu, Sibiu.  La sud de Dunăre, în Bulgaria a 
ctitorit: „Sfinţii Apostoli” din Sviştov, precum şi „Sfânta Paraschiva” 
şi „Sfântul Pantelimon” din Vidin.  Iar la Muntele Athos şi-a întrecut 
străbunul - pe Neagoe Basarab - prin contribuţiile aduse. Unele 
biserici de aici au fost reconstruite, altele repictate, înzestrate cu 
preţioase dani. Este şi cazul Bisericii „Sfântul Mihail al Sinadelor” 
din Marea Lavră (de la Muntele Athos), loc în care se găseşte şi astăzi 
tabloul votiv al domnitorului Matei Basarab şi al Doamnei Elena.  
Biserica mare de la Xenofon este refăcută tot de către domnitorul 
român, ca şi katoliconul şi pridvorul de la Dionisu, trapeza de la 
Hilandar, Simonopetra, Cutlumuz, Pantocrator şi Rusikon, după cum 
aflăm de la directorul Florin Epure. „Matei Basarab „domn şi 
gospodar al întregii ţări a Ungrovlahiei” şi „evlavioasa lui soţie, 
Doamna Elena” au dăruit Sfintei Mănăstiri Hilandar o icoană 
făcătoare de minuni a Maicii Domnului, ferecată în argint şi 
somptuos împodobită, realizată de Longhin Korenić, mitropolitul 
Ienopolei”, ne mai spune acesta. Dovezile au demonstrat faptul că a 
sprijinit şi bisericile creştin-ortodoxe aflate sub dominaţia Înaltei 
Porţi.  Revenind însă la ctitoriile de pe plaiurile noastre, cea mai 
cunoscută dintre acestea este Mănăstirea Arnota, din judeţul Vâlcea, 
dar cea mai monumentală este considerată Mănăstirea Căldăruşani, 
din judeţul Ilfov, în apropiere de Bucureşti, înconjurată din trei părţi 
de lacuri. „Ansamblul fortificat al mănăstirii Arnota, de la Costeşti, 
este unul dintre primele şi cele mai reprezentative ctitorii ale 
domnitorului Matei Basarab, care şi-a dorit să clădească aici 
necropola familiei sale. Domnitorul a ridicat acest sfânt lăcaş, între 
anii 1633 - 1636, pe locul unei biserici de lemn din secolul al XVI-lea, 
clădită de tatăl său Danciu. Legenda întemeierii Arnotei spune că 
domnitorul, care era urmărit de turci, s-ar fi ascuns în aceste locuri, 
iar un arnăut şi-a dat viaţa pentru ca domnul să scape teafăr. În semn 
de mulţumire pentru împlinirea rugii către Dumnezeu, domnitorul a 

zidit acest sfânt aşezământ monastic”, ne lămureşte prof. dr. Florin 
Epure. Unul din portretele lui Matei Basarab, cel care îl înfăţişează 
bătrân, cu părul alb, „este considerat unul dintre cele mai frumoase 
portrete de voievozi români care s-au păstrat până astăzi.  
„Înfăţişarea sa, desprinsă din tablourile votive de la mănăstirile 
Arnota, Hurezi, Dintr-un Lemn, Govora, Mamu, Brebu, Brâncoveni, 
Strehaia şi din miniaturile gravate pe paginile cărţilor tipărite de el, îi 
descoperă dragostea faţă de Biserică prin seninătatea feţei şi 
bunătate, faţă de valorile familiei creştine prin alăturarea Elinei 
Doamna în rândul ctitorilor, faţă de neam prin sobrietatea care-i 
descoperă fermitatea şi responsabilitatea creştină”, ne mai lămureşte 
specialistul vâlcean. „Contribuţia epocii mateine la evoluţia 
fenomenului arhitectural dezvoltat în spaţiul muntean, a fost 
apreciată, în primul rând, prin acest număr covârşitor de edificii 
realizate, aspect remarcat de mulţi contemporani, fie călători străini, 
fie oameni de cultură, în cronica ţării se afirmă că domnul „au făcut 
multe mănăstiri şi biserici“, iar cronicarul Radu Popescu consemna 
faptul că „până la acest domn, puţine ziduri au făcut domnii cei mai 
dănainte: iar Matei-Vodă au înfrumuseţat ţara cu de tot fealiul de 
ziduri: mănăstiri, biserici, case domneşti“, mai aflăm de la directorul 
Epure. „Printre marile ctitorii mateine se numără şi mănăstirile: 
Căldăruşani, Sadova, Măxineni, Plătăreşti, Strehaia, Plumbuita, 
Brâncoveni, Cornăţel, Negoeşti, Brebu, schiturile: Bărbăteşti, Pinul, 
biserici de mir, ca: Sărindar şi Sfinţii Apostoli din Bucureşti, Sfântul 
Dumitru din Craiova, „Sfinţii Împăraţi” şi „Sfântul Nicolae” 
Androneşti din Târgovişte, „Sfinţii Apostoli” din Ploieşti, „Sfântul 
Procopie” din Gherghiţa - Prahova, „Sfântul Gheorghe” din Piteşti; 
„Intrarea în Biserică” din Caracal, Drăgăneşti - Teleorman, 
Pârşcovani şi Dobroteşti - Olt, „Adormirea Maicii Domnului” sau 
„Negru Vodă” din Câmpulung etc.”, susţine directorul culturii 
vâlcene.  Deşi a refăcut Mănăstirea Brâncoveni, din aceasta nu se mai 
păstrează decât turnul - clopotniţă, stăreţia şi o parte din zidul de 
incintă. „Din notiţele misionarului catolic Petru Bogdan Bakšić aflăm 

că la 1640, Matei Basarab „a întărit-o ca pe o cetate şi, deasupra 
porţii, [a zidit] un turn puternic“. În acelaşi an, domnul Ţării 
Româneşti amintea Mănăstirea Brâncoveni printre cele construite de 
el „de iznoavă din temeiu”. La fel şi Mănăstirea Măxineni este 
enumerată de Matei Basarab, în hrisovul solemn de la 27 noiembrie 
1640, în rândul marilor ctitorii”, alături de lăcaşul de cult din 
localitatea Plătăreşti, Mănăstirea Brebu, din satul denumit în trecut 
Malu Lupului (denumire strămoșească), Mănăstirea Dintr-un Lemn, 
„căreia îi hotăra statutul de mănăstire neînchinată către Locurile 
Sfinte, alături de celelalte ctitorii: de la Arnota, Câmpulung, 
Brâncoveni, Căldăruşani”, mai aflăm de la Florin Epure. A ctitorit 
inclusiv bisericile vâlcene de la Râmeşti - Horezu şi Grămeşti - 
Pietreni. Considerat un adevărat Mecena, „protector al culturii, 
sprijinitor al ortodoxiei”, Matei Basarab a militat pentru păstrarea 
nealterată a tradiţiei ortodoxe. A fost înmormântat la Biserica 
Domnească de la Târgovişte, lângă soţia sa. Mormintele lor au fost 
profanate, motiv pentru care trupurile au fost strămutate la Mănăstirea 
Arnota. 
Urmaș al vechii caste basarabe, acest domnitor român a fost un 
adevărat patriot, promovând cultura, spiritualitatea și valorile 
românești, pe întreg teritoriul ancestral al Geților de Aur primordiali, 
chiar și în afara granițelor Țării Românești.  

Matei basarab 
 
Domnitorul Țării Românești Matei Basarab din vechea castă Basarabă (cu „cuca” 
domnească pe cap – semn al Cucului, al Craiului, al Domnului singuratic) - pictură 

Domnitorul Țării Românești Matei Basarab din vechea castă Basarabă, cu barba albită 
(cu coroana domnească cap – semn al Cortului Ceresc al Domnului, al Mitrei, al 
Constelațiilor) – pictură 

Piatra de mormânt a marelui domnitor al Țării Românești Matei Basarab 
 
 
Piatra de mormânt a marelui domnitor al Țării Românești Matei Basarab la Mănăstirea 
Arnota 

Manastirea Sadova 

Mănăstirea Plătărești 
 
 
Domnitorul Țării Românești Matei Basarab din vechea castă Basarabă, împreună cu 
Domna sa Elina. (Mănăstirea Arnota) - pictură 

PPrimitoarea biserică domnească a Sfinţilor Apostoli.Domnitorul Țării Românești Matei 
Basarab din vechea castă Basarabă, împreună cu Domna sa Elina. 
 
Mănăstirea Nucet 

Mănăstirea Dintr-un  lemn 
 
Mănăstirea Arnota, ctitorie a domnitorului Matei Basarab, din vechea casta Basarabă 

Mănăstirea Arnota, ctitorie a domnitorului Matei Basarab, din vechea casta Basarabă 
 
 
 
Mănăstirea Arnota, ctitorie a domnitorului Matei Basarab, din vechea casta Basarabă 

Coperta volumului „Ctitoriile lui Matei Basarab din Oltenia” de Florin Epure, apărut la 
Editura Rao (București, 2014) 
 
 
Pravila Îndreptarea legii – apărută în timpul domniei lui Matei Basarab 

Stema Ţării Româneşti la 1700 
 
 
Matei Basarab cu fiul său (stânga) și cu soția Elina Năsturel (dreapta) 

Steagul Țării Românești (cca. 1593 - 1611). Acest model a fost compus de fostul dascăl 
Dan Cernovodeanu, după două descrieri contemporane identice ale pavilionului lui 
Mihai Viteazul (1593 - 1601) și al lui Radu Șerban (1602 - 1611), care este reprezentat de 
un corb cu o cruce roșie dublă și o stea roșie în berk, stând peste un ienupăr verde. (Ciro 
Spontoni, Historia della Transilvania, Veneția, 1638) Pasărea este o combinație între 
aquila și corbul (Mama Gaya Vultureanca getică, ce stă pe Pomul veșnic al Vieții, ținând 
în cioc crucea roșie – prețul sângelui cu conținut de fier și steaua care va veni, anunțând 
nașterea Fiului ce va aduce sabia - judecata), așa cum apare pe sigiliile contemporane. 
Imagine din Magazin istoric nr 6/1970 și Magazin istoric nr 7/1975. 

Semnătura lui Matei Basarab 
 
Mănăstirea Crasna – Matei Basarab 
 
